
VOG VOLAPUKA 


YELOD 26id 


Hermann Philipps, cifal 
Beethovenallee 61 
D-53173 Bonn - Bad Godesberg 
Deutschland / Deutan 

Tirkulapenad VoCapvLkaf(ores vaCopo / 

NUM: 12 DEKUL 2016 Pads: 93 ju 100 


E DONU BINOS LEKOMA- E KRITIDATIM ... 



Un lekomatim dabinons makets di ‘Nicolaus’ e kritidamakets in 
zifs gretik e smaliks in Ians Deutanapiikik. Igo de Ians foginik komoy 
isio ad logon boadabuigis kritidiko pedekolis, ko seloy dinis nifiipik, 
as sams: luhats, glufs e sarvigastofads lainiks, ab i rietalinagloks, zo- 
niils, bijutiils, benosmelots, kodots boadik, daifets, mielakeks lada- e 
stelafomiks e dins modik votik. Po buigs modikiin ye kanoy juiton 
fidis e drinedis: loetamasositis, kukis peloetol me potetarapidots bina- 
dolis, bijopavini, biri, e ret. No logoy ye seimikosi do Yesusil. 


Jinos, das donu evedobs pagans. Too juitolsos timi at! 
Vipobs reidanes kritidazali labik e tikadiki. 









GLUMALADAL 

Fa ‘A. P. Chekhov’, 1886, petradutol fa ‘Daniil Morozof’ 

Kine onunob-li do lUgajenot obik? 

Se popalid Rusanik 

Soaralulit. Nifaflogs gretik luimofik trogiko virons zu lantars enu 
pefilukols e seitons okis sui nufs, jevodabaks, jots, hats me jud 
slenik molik. Hibokan: ‘Iona Potapov’ < binom loliko vietik, as spak. 
Eblotikom, viovemo koap lifik fagon ad blotikon, seadom su bok e 
no mufom. Jinos, das igo if nifakum lolik udofalonov sui om, tan no 
olecedomov zesudiki ad delemufukon nifi de ok... Jijevodil omik i 
binof vietik e nenmufik. Demu nenmuf okik, gulof fomas, sted 
stafasumik logas igo nilo sumedof pitakekajevodil a kopek bal. Mu 
luveratiko letikof dibatiko. Binos nemogik ad no tikon pro utan, kel 
pedesleiton de plaud, de lanods gedik kdsomik e pejedon isio, ini 
vir at, pefulukol me lits mostofik, tonat no seilikol e mens rondl... 

El ‘Iona’ e jijevodil omik no mufikons de plad ot nog sis lunup. 
Edetavons de yad nog bu koledup, ab ai nog veigotamoni nonik 
emeritons. Ye eko! dag soarik donikon sui zif. Pael filas lantarik 
votikon ad kol lifbfikum, e jaf in sut vedon noidikum. 

“0 bokan! lu ‘Vyborgskaja’!” el ‘Iona’ lilom. “0 bokan!” 

El ‘Iona’ dremikom e da logahers, me nif faikleibols, logom hi- 
militani in maned labu kaputul. 

“Lu ‘Vyborgskaja’!” himilitan donuom. “Ga slipol, vo-li? Lu 
‘Vyborgskaja’!” 

As mal baioda el ‘Iona’ tirom stirajainadis, seku kod kelik juds 
nifa dofalons se jevodabak e se jots omik... Himilitan seidom oki ini 
slifavab. Bokan klikom me lips, tenukom sarvigi on mod svana, 
loikom e — plu ma kdsomot ka seku zesud — lefanom bati. Jijevodil 
i tenukof sarvigi, blegukof logis stafasumik okik e nefumaliko 
primof ad golon... 

“Kidpio! o hidiabikan!” el ‘Iona’ sunado lilom vokadis se mena- 
modot dofik, mo e ge mufol. “Kidpio diabs koedons-li vabon oli? 
Detio!” 

“No skilol ad stiron! Detio!” militan skanom. 

Bokan seimik blasfamom dese bokavab, beigolan badofiko loge- 
dom e delemufukom nifi de sliv, posa eronom love veg ed ekoedom 
kobojokon joti ta nud jijevodila. El ‘Iona’ mufedom su bok, asva 
seadom su nads, lujokom me kubits, e koedom mufatdn logis, as 
lienetan, asva no suemom, kiopo binom, e kikodo. 

“Japans kion valans binons!” militan cogedom. “Ai steifons ad 
kobojokon ta ol ud ad padovegon fa jevod. Klulos, das erajanons ko 
ods.” 

El ‘Iona’ podiologom lu slifavabatavan e mufukom lipis oka... 
Jiniko vilom sagon seimikosi, ab bos no sekomon se gug omik plas 
tons raudik. 

“Kis-li?” militan sakom. 

El ‘Iona’ blegukom mudi oka me smilil, letobidom me gug e 
sagom raudiko: 

“Po ob, o cadasol! etos... Un vig at son edeadom.” 

“Ag!... E seku kod kinik edeadom-li?” 

El ‘Iona’ guflekom koapi okik lolik lu tavan e sagom: 

“Tobo ek nolon-la atosi. Ba seku fifahit... Unu dels kil ablibom in 
maladanop ed edeadom... Ma vil Goda.” 

“Flekolod oli, o diabikan!” palilon in dag. “Logs olik esefalons, 
vo-li? o ludog baldik! Logolod me logs!” 

“Bleibolod vabon, bleibolod!” tavan spikom. “On mod somik 
tobo olukomobs-la igo ju odel. Vifo!” 

Bokan donu tenukom sarvigi oka, loikom e lefanom bati ko feinul 
grobofik. Poso anikna podiologom lu tavan, ab hietan efarmukom 
logis e no jinom benoladalodik ad dalilon. Eleadolo segolon omi su 
sut: ‘Vyborgskaya’, stopom la botadop, blotikom su bok e donu no 
mufom... Nif luimofik donu vietukon omi sa jijevodili. Paseton dup 
bal, e tano nog bal... 

Su parunaveg, lelaodiko tagolo me plojuks e zanadolo odis, 
yunans kil beigoloms, efe telans omas binoms lunotiks e magiks, 
kilidan binom smalik e gobadik. 

“0 bokan! lu pon poldik!” gobadan vokadom me vog noidulik. 
“Kilans... a konad voladu kopeks teldeg!” 

El ‘Iona’ tirom stirajainadis e klikom me lips. Fe kopeks teldeg 
no binons frad pdtofik, ab frad no nitedon omi... U ruab, u lul- 
kopekakonad, nu lindifos po om, bisa te tavans obinonsov... 

Yunans, joikolo odis e blasfamolo, lukomoms lu slifavab e valans 
kilo gramoms sui seadop. Sludam sakada primon, sevabo: telans 
kimik oseadoms-li, e kirn ostanom-li? Pos zan lunupik, mivim e 
blams dagetoms sludi, das gobadan omutom stanon, bi binom mu 
smalik. 

“Go! fdfiomofolod!” gobadan vokadom noiduliko, du fimukom 
oki e natemom ta kapapodot ela ‘Iona’. “Flapolod! Luhati kion 
labol, o baldadan! No tuvoy-la luhati badikum to ‘Peterburg’ 
lolik...” 

“ ‘Gy-y... gy-y...’ ” el ‘Iona’ smilom. “Labob te somiki...” 

“0 ol! el “labob te somiki”! fdfiomofolod! Somo ostirol-li du 
vabam lolik? Sio-li? Ed if ta sarvig poflapolov-li?...” 

“Kap oba kio dolon!...” balan lunotikanas spikom. “Adelo la els 
‘Dukmasovy’ obs telo: ob e hiel ‘Vas'ka’ < efidrinobs fladetis fol 
konyaka.” 

“No suemob, kikodo lugoy”, votikan lunotik skanom. “Lugom 
asvo as veter.” 

“Poponobos fa God, if no esagob verati...” 

“Atos binon verat ot, das puf kogon-la.” 

“ ‘Gy-y!’ ” el ‘Iona’ lusmililom. “Sols kiocoge-edik!” 

“Ag! diabo!...” gobadan skanom. “Va ovaibol, o koler baldik! u 
no-li? U ba stiroy-li so? Flapolod jijevodi me bat! Go! diabo! Go! 
Flapolod levemo!” 

El ‘Iona’ senom podu bak okik koapi tulol e noiduli vogik 
gobadana. Lilom blasfamis omi paluspikolis, logom menis, e senal 
soalofa primon ai plu ad luvon lanali omik. Gobadan blasfamom, jus 
teafom seku blasfam komplitik mallimik e paglepadom fa kog. 
Lunotikans primoms ad spikon do jiel ‘Nadezhda Petrovna’ seimik. 
El ‘Iona’ podiologom lu oms. Estebedom jus paud brefupik esuikon, 
podiologom nog balna e tisagom: 

“E po ob Lin vig at... etos... son edeadom!” 

“Obs valik odeadobs...” gobadan seifom, kluinolo lipis pos kog. 
“Go! fdfiomofolod! fdfiomofolod! 0 sols! fumiko no kanob bleibon 
vabon somo. Kitimo ofivaibom-li obis?” 

“Bosilo kuradukolos omi... ta sarvig!” 

“0 koler baldik! elilol-li? Ga oflapob ta sarvig... If bitoyov plutiko 
kol ols: bokans < tan ai mutoyov tavon futo... Elilol-li? o drak: 
‘Gorynych’ 1 ! U ba vods obsik lindifons-li po ol?” 

Ed el ‘Iona’ mddikumo lilom, kas senom, tonis kapapodotiflapa. 

“ ‘Gy-y...’ ” smilom. “Sols cogedik... God ogevonos oles sauni!” 

“0 bokan! Matol-li?” lunotikan sakom. 

“Ob-li? ‘Gy-y!’... sols kiocoge-edik! Nu labob jimatani te bali: tail 
luimofik 2 ... ‘Hi! ho! ho!’ 3 ... Sevabo: sepul!... Son ga edeadom, ab ob 
lifob... Binos bisarot, das deadalanan ecanidon yarn's... Plas alu- 
golon-la lu ob, alugolon lu son...” 

Nu el ‘Iona’ guflekom ad konon, vio son omik edeadom, ab 
gobadan sunado seifom nevemo e stetom, das — Gode lobi! — fino 
lukomoms. Egetol konadi voladu kopeks teldeg, el ‘Iona’ du lunup 
sologetom botidanis, kels moikoms in nugolop dofik. Donu binom 
soalik, e donu seilof suikon po om... Glumaladal du brefup etakikol 
donu suikon e tufulukon vemikumo ladali. Logs ela ‘Iona’ dredalo e 
ko datom loegons vifagolon ve flans bofik suta menamddotis. Ba 
okanoy-li tuvon te balani milanas at, dat odalilon-la omi? Ye mena- 
modots ronons, kupolo ni omi, ni glumaladali... Glumaladal binon 
levemik a nenmiedik. Jinos, das uf blot ela ‘Iona’ omaispranonov e 
glumaladal oseflumonov plodio, tan oloveflumonov love vol lolik, 
ab too glumaladal at nelogadon. Eplopon ad nupladon oki ini jal so 
pulik, das tobo ek kupon-la oni delo po filalitam zuik... 

El ‘Iona’ logom hisapufukani ko sak e sludom ad luspikon omi. 

“0 digikan! dup kinid nu binos-li?” sakom. 

“Degid... Kikodo estopol-li is? Beivabolod!” 

El ‘Iona’ movegom mo steps anik, blegikom e slafalikom de 
glumaladal... Ya cedom, das binos nenfrutik ad luspikon menes. Ab 
igo minuts lul no epasetikons, bua loikom, lemufukom kapi, asva 
esenom doli stegofik, e tirom stirajainadis... No plu kanom besufo- 
don atosi. 

“Yadio!” tikom. “Yadio!” 

Sunado jijevodil, asva esuemof tikodi omik, primof ad troton 
nevemiko. Zao pos dup bal sa lafadup el ‘Iona’ ya seadom la fon 
gretik neklinik. Menamodot snoron su fon, su glun, su bams. 
‘Spiral’ 4 e luimul dabinons in lut... El ‘Iona’ logedom slipanis, 
kratom oki e pidom, das tusuno elomiokdmom... 

“Me vob vabamik no edagetob igo moni pro vaen”, tikom. “Fumo 
seku atos glumaladal esuikon. Men ut, kel binon skilol in febad 
okik... kelan it binon satik — e jevod kelana i saton - laiduliko 
takedon...” 

In gul bal spadada bokan yunik loikom, slipofiko kogulom e 
tenukom nami lu boket labu vat. 

“Evilol-li drinon?” el ‘Iona’ sakom. 

“Verato! drinon.” 

“Beno!... Ad saun gudik... Vuo! po ob, o baldadan oba! son edea- 
dom... Elilol-li do atos? Un vig at in maladanop... Jenot kion!” 

El ‘Iona’ kupedom, vio vods omik evobedons, ab logom nosi. 
Yunikan etegom oki ko kap e ya slipom. Baldan seifom e kratom 
oki... Asa yunikan evilom drinon, so el ‘Iona’ vilom spikon. Suno vig 
opasetikon, sisa son edeadom, e nog spikom voiko ko nek... Nedom 
spikon kludofiko, veitofiko... Nedom konon, vio son amaladikom, vio 
aliedom koapo, kisi asagom bu deadam, vio adeadom... Nedom 
konon veitofiko do sepulam e do vegam ini maladanop ad gegeton 
klotemi edeadolana. Daut: ‘Anis'ja’ < eblibof in vilag... Nedom 
bespikon id ofi... Nu kanomov bespikon dinis kiomodik! Lilan 
mutonov hagon, seifon, vion... Binos vipabikum ad spikon ko voms. 
Fe binofs jifopans, ab ledrenofs demu vods tel. 

“Golobod ad kontrolon jevodi!” el ‘Iona’ tikom. “Un tim alik 
kanoy golon ad slipon... Bo oslipob saido...” 

Klotom oki e golom lu jevodalecek, ko jevod omik stanon. Tikom 
do vaen, sigayeb, stom... Ven binom soelik, no kanom tikon do 
son... Binos mogik ad spikon ko ek do om, ab binos nesufovik a 
miklanofik ad tikon ito e panon in magal pro ok magedi oma... 

“Cuvol-li?” el ‘Iona’ besakom jijevodi okik e loegom nidon logis 
ofik. “Bend! cuvolod! cuvolod!... Uf no edagetobs me vabam moni 
ad remon vaeni, tan ofidobs sigayebi... Sio... Ya evedob tu baldik ad 
vaibon... Son mutom-la vaibon, ab no ob... Abinom bokan skilik... If 
lifomov-la...” 

El ‘Iona’ seilom du tim omik e ddnufovom: 

“Binos soik, o baldadan oba a jijevodil!... Hiel ‘Kuz'ma lonych’ 
no dabinom... Emoikom in deadanareigan... 5 Sunado edeadom vero 
demu nos... 

Eko! Samo labol-la jevoduli, e binol-la mot voik jevodula at... 
Sunado — buocedobs- jevodulil at umoikonov in deadanareigan... 
Obinosov ufo pidabik, vo-li?” 

Jijevodil cuvof, lelilof e natemof sui nams dalabana okik... 

El ‘Iona’ jafalikom e konom ofe vali... ■ 


-> 

NOETS TRADUTANA 

1 Drak: 'Gorynych' (u vodiko "hisnek: 'Gorynych'") binom nim 
badik magalik se popamars Rusanik. 

2. Tail luimofik: jonad ad jigod miteodas Rusanik (Mot: tail luimo- 
fik). Jigod at pemaniotof in popamars Rusanik. 

3 'Hi! ho! hoi' (i 'ha! he!') binons zupads Rusanapukik smila- 
tonas. Tefu geb zupadas somik hiel 'Arie de Jong' ebudulom po 
noet degtelid ela "Gramat Volapuka" sokolosi: 

"Ad magon kaladi loniktopada komandabos, das lovesumoy in 
tradutods Vpik lintelekis natapukas no petradutolis" (otos 
tefon linteleki: 'gy-y'). 

4 "Spiral": sevabo cogedo "duf luta". Sinif at cogedik edavedon 
in Rusanapuk seku sum pronik vodas: 'spirat 1 ' (= kobopedon), 
'spjortyj' (=dufik, metaforo "pepedol"), 'spiral 1 ' (= spiral). El 
'spiral 1 ' pedefomon-la de varb 'spira-t 1 ' medu poyumot '-I" 
("-ot"). 

5 "Emoikom in deadanareigan..." Is lautan egebom pukaloni 
Rusanapukik sokol: "buedom lifon lunupo". Po tradut fraseod 
votik pestukon as plaadot notodota at. 


Poedot fa el Danny Zhang (me ‘tetrameter’ yambutik) 


DRIM 


Lunupo bu yunup oba, 
drimi bisarik ifomob. 

0! Kiof! smiluli kela 
epromob, das no dgldmob. 

Alneito aslipikob 
so goliko, dat logod at 
jonik, brefupik - avipob — 
opubon in drim, as verat. 


Akolkomobs, ye te in drim. 
Alabobs, ye nek isevon, 
das lof vanik, dialik, ko glim 
neai gudofo finon. 

Un del, fino emadikob, 
donu eslipob, ko zeil, 
das lofi ofe osagob. 

Ab iflitof, nen glid u smil. 


0 God! drim nog ebinonos! 


do lan cilas madikonos! 

Penul vodas Rusanapukik 



no pamagulon 

